Bragernes prestegjeld

Bragernes prestegjeld var et prestegjeld tilhørende Drammen prosti i Tunsberg bispedømme i Den norske kirke. Det omfattet Bragernes sogn i Drammen kommune i Buskerud fylke, og hovedkirken var Bragernes kirke.

Historikk 

Bragernes og Strømsø prestegjeld ble skilt ut fra Lier prestegjeld ved kgl. åpent brev 17. desember 1723. 

Åssiden sogn ble i 1774 overført fra Lier og lagt til Bragernes i geistlig henseende.

I 1843 ble Strømsø sogn skilt ut og slått sammen med Tangen sogn til eget sokneprestembete, og det resterende ble benevnt Bragernes prestegjeld I 1967 ble Åssiden sogn skilt ut som egen Åssiden prestegjeld..

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Bragernes prestegjeld og dets sogn er nå en del av Drammen kirkelige fellesråd underlagt Drammen prosti.

Referanser

Drammens historie
Prestegjeld i Tunsberg bispedømme
Religion i Buskerud